Daily View – P.M. – บล.กสิกรไทย
Tactical Move เดินเกมกลยุทธ์บ่าย SET Index ปรับลดลง -3. …
26 ก.พ. 2562

Tactical Move
เดินเกมกลยุทธ์บ่าย
SET Index ปรับลดลง -3.80 จุด (-0.23%) ปิดภาคเช้าที่ 1,667.95 จุด ด้วยมูลค่าการซื้อขาย 25,846.56 ล้านบาท
Most Positive Impact: ADVANC (+0.44 จุด), KBANK (+0.35 จุด), SCB (+0.33 จุด)
Most Negative Impact: PTT (-2.09 จุด), CPN (-0.99 จุด), PTTEP (-0.97 จุด
แนวโน้มตลาดบ่าย
ตลาดหุ้นไทยปรับตัวลดลงด้วยแรงกดดันจากกลุ่มพลังงาน(-3.06 จุด) พาณิชย์(-0.84 จุด) อสังหาฯ(-0.76 จุด) ปิโตรฯ(-0.57 จุด) ส่วนกลุ่มที่ปรับตัวเพิ่มขึ้น ได้แก่ กลุ่มธนาคาร(+0.76 จุด) สื่อสาร(+0.7 จุด)
สำหรับตลาดหุ้นในภูมิภาคเอเชียส่วนใหญ่ปรับตัวลดลง ได้แก่ ออสเตรเลีย(-0.87%) อินเดีย(-0.84%) มาเลเซีย(-0.47%) ญี่ปุ่น(-0.41%) อินโดนีเซีย(-0.22%) ส่วนตลาดหุ้นที่ปรับตัวเพิ่มขึ้น ได้แก่ จีน(+0.64%) ฟิลิปปินส์(+0.26%) ไต้หวัน(+0.24%)
PTT(-1.51%) PTTEP(-1.96%) ปรับตัวลงตามการปรับตัวลงของราคาน้ำมันดิบหลัง ปธน.ทรัมป์กดดันกลุ่ม OPEC ให้ยกเลิกการลดกำลังการผลิตน้ำมัน ล่าสุดสัญญาน้ำมันดิบ Brent(-0.29%) และ WTI(-0.5%) ยังคงปรับตัวลงต่อเนื่อง เชื่อว่าภาคบ่ายหุ้นทั้ง 2 จะเป็นตัวกดดันดัชนีต่อ
ตลาดหุ้นตอบรับประเด็นบวกจากการเจรจาข้อพิพาทการค้าไปมากแล้ว ระยะถัดไปยังมีความกังวลจากตัวเลขเศรษฐกิจทั้งในและต่างประเทศที่จะประกาศออกมาในสัปดาห์นี้ มอง SET Index ภาคบ่ายแกว่งตัวในกรอบ 1,665-1,675 จุด
ประเด็นเศรษฐกิจที่น่าติดตาม คืนนี้ติดตามถ้อยแถลงของประธานธนาคารกลางสหรัฐฯ วันพุธติดตามสินค้าคงคลังน้ำมันดิบสหรัฐฯประจำสัปดาห์ วันพฤหัสฯติดตามดัชนี PMI ภาคการผลิตของจีน ประจำเดือน ก.พ. โดยตลาดคาดการณ์ 49.5 รวมถึงตัวเลขเศรษฐกิจของไทยโดยธปท. วันศุกร์ติดตามตัวเลขเงินเฟ้อเดือน ก.พ. ของไทย
หุ้นแนะนำ ADVANC STEC MEGA